《蛾眉亭》
宋代·吕殊

采石江头月正弦，捉月台边酒满船。
扰扰利名蚁慕羶，如公岂但酒独贤。
平生醉里诗三千，卷起长江作长笺。
悲哉人世隔天渊，一日乘风反自然。
死生在我我则天，欲死得死岂其冤。
欲罢长风大放颠，苍茫何处可拍骑鲸肩。

作者简介：吕殊，字愚牧，号敏斋，永康（今属浙江）人。宁宗嘉定元年（一二○八）进士。历江陵府、温州教授（《敬乡录》卷一○、《敏斋稿》卷末胡宗楙跋）。有《敏斋稿》，收入《续金华丛书》。今录诗三首。